กฎกระทรวงแบ่งส่วนราชการสำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ พ.ศ. 2558
ประกาศวันที่ 2015-09-09

content: กฎกระทรวง แบ่งส่วนราชการสำนักงานคณะกรรมการพิเศษ เพื่อประสานงานโครงการอันเนื่องมาจากพระราชดำริ พ.ศ. ๒๕๕๘
content: อาศัยอำนาจตามความในมาตรา ๘ ฉ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๔) พ.ศ. ๒๕๔๓ นายกรัฐมนตรีออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิก (๑) กฎกระทรวงแบ่งส่วนราชการสำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ พ.ศ. ๒๕๕๑ (๒) กฎกระทรวงแบ่งส่วนราชการสำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ (ฉบับที่ ๒) พ.ศ. ๒๕๕๖
sectionNo: 2
content: ข้อ ๒ ให้สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริเป็นหน่วยงานกลางในการรับและประมวลพระราชดำริ เพื่อการประสานการดำเนินงาน การเผยแพร่และขยายผล การติดตามและประเมินผลโครงการอันเนื่องมาจากพระราชดำริ และส่งเสริมการพัฒนาตามแนวพระราชดำริ เพื่อให้หน่วยงานของรัฐ ภาคเอกชน
sectionNo: 2
content: และประชาชนได้ปฏิบัติงานร่วมกันสนองพระราชดำริอย่างมีประสิทธิภาพและสัมฤทธิผล เพื่อประโยชน์สุขของประชาชน ความมั่นคงของประเทศและพิทักษ์รักษาและเทิดทูนไว้ซึ่งสถาบันพระมหากษัตริย์ โดยให้มีอำนาจหน้าที่ดังต่อไปนี้ (๑) รับเสด็จพระบาทสมเด็จพระเจ้าอยู่หัว พระบรมวงศ์ และพระอนุวงศ์เพื่อรับและประมวลพระราชดำริ
sectionNo: 2
content: สำรวจ ศึกษา วิเคราะห์ และจัดทำแผนงานหรือโครงการอันเนื่องมาจากพระราชดำริ รวมทั้งพิจารณาและเสนอแนะแนวทางการดำเนินงานและการจัดสรรเงินงบประมาณเพื่อดำเนินงานตามโครงการอันเนื่องมาจากพระราชดำริ (๒) ประสานงานกับหน่วยงานของรัฐ ภาคเอกชน ประชาชน และองค์กรความร่วมมือต่าง ๆ ทั้งในประเทศและต่างประเทศ
sectionNo: 2
content: ที่เกี่ยวกับโครงการอันเนื่องมาจากพระราชดำริ ตลอดจนส่งเสริมการมีส่วนร่วมและสร้างเครือข่ายความร่วมมือเพื่อการพัฒนาตามแนวพระราชดำริ (๓) กำกับ ดูแล ติดตาม เร่งรัด และประเมินผลการดำเนินงานตามโครงการอันเนื่องมาจากพระราชดำริ (๔)
sectionNo: 2
content: ปฏิบัติงานเลขานุการของคณะกรรมการพิเศษเพื่อประสานงานโครงการอันเนื่องมาจากพระราชดำริ (๕) ปฏิบัติงานด้านวิชาการ การจัดระบบสารสนเทศ การประชาสัมพันธ์ การฝึกอบรมและการพัฒนาทรัพยากรบุคคลทั้งภายในและภายนอกสำนักงาน เพื่อประโยชน์ในการดำเนินงานตามโครงการอันเนื่องมาจากพระราชดำริ (๖)
sectionNo: 2
content: ปฏิบัติหน้าที่อื่นตามที่ได้รับพระราชทานพระราชกระแส หรือตามที่คณะกรรมการพิเศษเพื่อประสานงานโครงการอันเนื่องมาจากพระราชดำริมอบหมาย หรือตามที่ระเบียบสำนักนายกรัฐมนตรีว่าด้วยโครงการอันเนื่องมาจากพระราชดำริ กำหนดให้เป็นอำนาจหน้าที่ของสำนักงาน (๗)
sectionNo: 2
content: ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงาน หรือตามที่นายกรัฐมนตรีหรือคณะรัฐมนตรีมอบหมาย
sectionNo: 3
content: ข้อ ๓ ให้แบ่งส่วนราชการสำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ ดังต่อไปนี้ (๑) สำนักงานเลขาธิการ (๒) กองกิจกรรมพิเศษ (๓) - (๖) กองประสานงานโครงการพื้นที่ ๑ - ๔ (๗) กองแผนงานและติดตามประเมินผล (๘) ศูนย์สารสนเทศ
sectionNo: 4
content: ข้อ ๔ ในสำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริให้มีกลุ่มตรวจสอบภายใน เพื่อทำหน้าที่หลักในการตรวจสอบการดำเนินงานภายในสำนักงาน และสนับสนุนการปฏิบัติงานของสำนักงาน รับผิดชอบงานขึ้นตรงต่อเลขาธิการ โดยมีอำนาจหน้าที่ดังต่อไปนี้ (๑) ดำเนินการเกี่ยวกับการตรวจสอบด้านการบริหาร
sectionNo: 4
content: การเงิน และการบัญชีของสำนักงาน (๒) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 5
content: ข้อ ๕ ในสำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ ให้มีกลุ่มพัฒนาระบบบริหาร เพื่อทำหน้าที่หลักในการพัฒนาการบริหารของสำนักงานให้เกิดผลสัมฤทธิ์ มีประสิทธิภาพ และคุ้มค่า รับผิดชอบงานขึ้นตรงต่อเลขาธิการ โดยมีอำนาจหน้าที่ดังต่อไปนี้ (๑)
sectionNo: 5
content: เสนอแนะและให้คำปรึกษาแก่เลขาธิการเกี่ยวกับยุทธศาสตร์การพัฒนาระบบราชการภายในสำนักงาน (๒) ติดตาม ประเมินผล และจัดทำรายงานเกี่ยวกับการพัฒนาระบบราชการภายในสำนักงาน (๓) ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆ และส่วนราชการในสำนักงาน (๔)
sectionNo: 5
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 6
content: ข้อ ๖ ในสำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ ให้มีศูนย์ปฏิบัติการต่อต้านการทุจริต เพื่อทำหน้าที่หลักในการบูรณาการและขับเคลื่อนแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ และการส่งเสริมคุณธรรมและจริยธรรมในสำนักงาน รับผิดชอบงานขึ้นตรงต่อเลขาธิการ
sectionNo: 6
content: โดยมีหน้าที่และอำนาจ ดังต่อไปนี้ (๑) เสนอแนะต่อเลขาธิการเกี่ยวกับการป้องกันและปราบปรามการทุจริตและประพฤติมิชอบของสำนักงาน ประเมินความเสี่ยงและกำหนดมาตรการบริหารความเสี่ยงเพื่อลดและปิดโอกาสการทุจริตและประพฤติมิชอบ รวมทั้งจัดทำแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ
sectionNo: 6
content: และการส่งเสริมคุณธรรมและจริยธรรมของสำนักงาน ให้สอดคล้องกับยุทธศาสตร์ระดับชาติและนโยบายของรัฐบาล เสนอต่อเลขาธิการ (๒) เร่งรัดและกำกับการดำเนินการตามแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ และการส่งเสริมคุณธรรมและจริยธรรมของส่วนราชการในสำนักงาน (๓)
sectionNo: 6
content: ดำเนินการในส่วนที่เกี่ยวข้องตามกฎหมายว่าด้วยมาตรฐานทางจริยธรรมและประมวลจริยธรรมข้าราชการพลเรือน รับข้อร้องเรียนเรื่องการทุจริต การปฏิบัติหรือละเว้นการปฏิบัติหน้าที่โดยมิชอบ และการฝ่าฝืนจริยธรรมของเจ้าหน้าที่ในสำนักงาน และส่งต่อไปยังส่วนราชการและหน่วยงานที่เกี่ยวข้อง รวมทั้งประสานงาน เร่งรัด
sectionNo: 6
content: และติดตามจนได้ข้อยุติ (๔) ติดตาม ประเมินผลสัมฤทธิ์ และจัดทำรายงานการต่อต้านการทุจริตและประพฤติมิชอบ และการส่งเสริมคุณธรรมและจริยธรรมของสำนักงาน เสนอต่อเลขาธิการและหน่วยงานที่เกี่ยวข้อง (๕) ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้องหรือที่เลขาธิการมอบหมาย
sectionNo: 7
content: ข้อ ๗ สำนักงานเลขาธิการ มีอำนาจหน้าที่เกี่ยวกับราชการทั่วไปของสำนักงานและราชการอื่นที่มิได้แยกให้เป็นหน้าที่ของกองหรือส่วนราชการใดโดยเฉพาะ อำนาจหน้าที่ดังกล่าวให้รวมถึง (๑) ปฏิบัติงานสารบรรณของสำนักงาน (๒) ดำเนินการเกี่ยวกับงานช่วยอำนวยการและงานบริหารทั่วไป (๓) จัดระบบงาน
sectionNo: 7
content: บริหารทรัพยากรบุคคลของสำนักงาน และพัฒนาทรัพยากรบุคคลทั้งภายในและภายนอกสำนักงาน (๔) ดำเนินการเกี่ยวกับการเงิน การบัญชี การงบประมาณ และการพัสดุ (๕) ดำเนินการเกี่ยวกับงานกฎหมายและระเบียบที่เกี่ยวข้อง งานวินัย อุทธรณ์และร้องทุกข์ งานให้คำปรึกษาด้านกฎหมาย งานนิติกรรมและสัญญา
sectionNo: 7
content: งานเกี่ยวกับความรับผิดทางแพ่งและทางอาญา หรืองานคดีปกครอง รวมทั้งงานคดีอื่นที่อยู่ในอำนาจหน้าที่ของสำนักงาน (๖) ประชาสัมพันธ์และเผยแพร่พระราชกรณียกิจของพระบาทสมเด็จพระเจ้าอยู่หัว พระบรมวงศ์ และพระอนุวงศ์ ที่เกี่ยวกับโครงการอันเนื่องมาจากพระราชดำริ และการประชาสัมพันธ์กิจกรรมความก้าวหน้าในงานด้านต่าง
sectionNo: 7
content: ๆ ของสำนักงาน (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 8
content: ข้อ ๘ กองกิจกรรมพิเศษ มีอำนาจหน้าที่ดังต่อไปนี้ (๑) ดำเนินการเกี่ยวกับการรับเสด็จพระบาทสมเด็จพระเจ้าอยู่หัว พระบรมวงศ์ และพระอนุวงศ์ (๒) รับและประมวลพระราชดำริ ตลอดจนประสานงานหรือปฏิบัติงานร่วมกับหน่วยงานของรัฐ ภาคเอกชน ประชาชน และองค์กรความร่วมมือต่าง ๆ
sectionNo: 8
content: ทั้งในประเทศและต่างประเทศในส่วนที่เกี่ยวกับงานของมูลนิธิชัยพัฒนาหรือโครงการพิเศษ เพื่อให้เป็นไปตามแนวพระราชดำริ (๓) สนับสนุนงานของมูลนิธิชัยพัฒนา งานโครงการพิเศษ การบริหารกองทุนพระราชทาน และงานอื่นตามที่ทรงพระกรุณาโปรดเกล้าโปรดกระหม่อมให้ดำเนินการ
sectionNo: 8
content: รวมทั้งกราบบังคมทูลรายงานการดำเนินการที่เกี่ยวกับภารกิจดังกล่าว (๔) สำรวจ ศึกษา วิเคราะห์ จัดทำแผนงานหรือโครงการ และเสนอขออนุมัติแผนงานหรือโครงการ และงบประมาณของโครงการอันเนื่องมาจากพระราชดำริ ที่ได้รับการสนับสนุนงบประมาณจากมูลนิธิชัยพัฒนาหรือจากกองทุนพระราชทาน รวมทั้งกำกับ ดูแล ติดตาม
sectionNo: 8
content: เร่งรัดการดำเนินการการเผยแพร่ประชาสัมพันธ์ และการดำเนินการอื่นที่เกี่ยวกับแผนงานหรือโครงการดังกล่าว (๕) ดำเนินการเกี่ยวกับหนังสือขอรับความช่วยเหลือที่ได้รับการประสานงานจากมูลนิธิชัยพัฒนา (๖)
sectionNo: 8
content: ขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ให้แก่ผู้บริจาคเงินหรือทรัพย์สินสนับสนุนการดำเนินงานโครงการอันเนื่องมาจากพระราชดำริ (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 9
content: ข้อ ๙ กองประสานงานโครงการพื้นที่ ๑ - ๔ มีอำนาจหน้าที่ในเขตพื้นที่ที่รับผิดชอบ ดังต่อไปนี้ (๑) ดำเนินการเกี่ยวกับการรับเสด็จพระบาทสมเด็จพระเจ้าอยู่หัว พระบรมวงศ์ และพระอนุวงศ์ (๒) รับและประมวลพระราชดำริ ตลอดจนประสานงานหรือปฏิบัติงานร่วมกับหน่วยงานของรัฐ ภาคเอกชน ประชาชน และองค์กรความร่วมมือต่าง ๆ
sectionNo: 9
content: ทั้งในประเทศและต่างประเทศเพื่อให้เป็นไปตามแนวพระราชดำริ (๓) สำรวจ ศึกษา วิเคราะห์ จัดทำแผนงานหรือโครงการ และเสนอขออนุมัติแผนงานหรือโครงการ และงบประมาณจากคณะกรรมการพิเศษเพื่อประสานงานโครงการอันเนื่องมาจากพระราชดำริ รวมทั้งกำกับ ดูแล ติดตาม และเร่งรัดการดำเนินการ
sectionNo: 9
content: และการดำเนินการอื่นที่เกี่ยวกับแผนงานหรือโครงการดังกล่าว (๔) ดำเนินการเกี่ยวกับการพิจารณาฎีกาที่ได้รับการประสานงานจากสำนักราชเลขาธิการในเขตพื้นที่ที่รับผิดชอบ (๕) ส่งเสริมความร่วมมือกับหน่วยงานที่เกี่ยวข้อง จังหวัด และองค์กรปกครองส่วนท้องถิ่นในเขตพื้นที่ สนับสนุนการดำเนินงาน การดูแลรักษา
sectionNo: 9
content: การเผยแพร่และขยายผล ตลอดจนพัฒนาการใช้ประโยชน์จากโครงการอันเนื่องมาจากพระราชดำริ (๖) จัดทำรายงานความก้าวหน้าและผลการดำเนินงานโครงการอันเนื่องมาจากพระราชดำริในเขตพื้นที่ที่รับผิดชอบ เพื่อทูลเกล้าทูลกระหม่อมถวาย และเสนอต่อหน่วยงานที่เกี่ยวข้อง (๗) ดำเนินการให้มีการศึกษา วิจัย การพัฒนา
sectionNo: 9
content: การบริหารจัดการองค์ความรู้ การเผยแพร่และขยายผลการศึกษา และการฝึกอบรมให้ความรู้เกี่ยวกับการพัฒนาตามแนวพระราชดำริ (๘) สนับสนุนการดำเนินงานของโครงการศูนย์ศึกษาการพัฒนาอันเนื่องมาจากพระราชดำริ หน่วยงานของรัฐ ภาคเอกชน และประชาชน
sectionNo: 9
content: ที่เกี่ยวกับโครงการอันเนื่องมาจากพระราชดำริในลักษณะของศูนย์การเรียนรู้และเครือข่ายความร่วมมือ (๙) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 10
content: ข้อ ๑๐ กองแผนงานและติดตามประเมินผล มีอำนาจหน้าที่ดังต่อไปนี้ (๑) จัดทำแผนงานเกี่ยวกับโครงการอันเนื่องมาจากพระราชดำริให้สอดคล้องกับแนวพระราชดำริ (๒) เสนอแนวทางการดำเนินงาน แผนงานและโครงการ และการพิจารณางบประมาณให้แก่หน่วยงานต่าง ๆ ที่ดำเนินโครงการอันเนื่องมาจากพระราชดำริ (๓)
sectionNo: 10
content: ปฏิบัติงานเลขานุการของคณะกรรมการพิเศษเพื่อประสานงานโครงการอันเนื่องมาจากพระราชดำริ และคณะกรรมการบริหารโครงการศูนย์ศึกษาการพัฒนาอันเนื่องมาจากพระราชดำริ (๔) จัดทำแผนยุทธศาสตร์ แผนปฏิบัติการ และแผนงบประมาณของสำนักงาน (๕) พัฒนาระบบข้อมูลโครงการอันเนื่องมาจากพระราชดำริ
sectionNo: 10
content: เพื่อประโยชน์ในการวางแผนงานการจัดทำแผนแม่บทโครงการศูนย์ศึกษาการพัฒนาอันเนื่องมาจากพระราชดำริและการดำเนินการอื่นที่เกี่ยวกับโครงการอันเนื่องมาจากพระราชดำริ (๖) ติดตามและประเมินผลการดำเนินการโครงการอันเนื่องมาจากพระราชดำริ รวมทั้งจัดให้มีการศึกษาหรือวิจัยผลจากการพัฒนาตามโครงการดังกล่าว
sectionNo: 10
content: เพื่อประโยชน์ในการนำองค์ความรู้มาประยุกต์ใช้ และการสร้างและพัฒนาตัวชี้วัดการพัฒนาที่เกี่ยวกับโครงการอันเนื่องมาจากพระราชดำริ (๗) จัดทำรายงานผลการดำเนินโครงการอันเนื่องมาจากพระราชดำริเพื่อทูลเกล้าทูลกระหม่อมถวาย รวมทั้งเสนอต่อคณะกรรมการพิเศษเพื่อประสานงานโครงการอันเนื่องมาจากพระราชดำริ
sectionNo: 10
content: ตลอดจนจัดทำรายงานผลการปฏิบัติราชการประจำปีของสำนักงาน เพื่อทูลเกล้าทูลกระหม่อมถวายและเผยแพร่ต่อสาธารณะ (๘) ดำเนินการเกี่ยวกับงานวิเทศสัมพันธ์ งานประสานความร่วมมือกับหน่วยงานของรัฐ ภาคเอกชน ประชาชน และองค์กรความร่วมมือต่าง ๆ ตลอดจนประชาสัมพันธ์
sectionNo: 10
content: เผยแพร่และขยายผลการศึกษาและผลการพัฒนาตามแนวพระราชดำริในต่างประเทศ (๙) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 11
content: ข้อ ๑๑ ศูนย์สารสนเทศ มีอำนาจหน้าที่ดังต่อไปนี้ (๑) พัฒนาระบบสารสนเทศ และเป็นศูนย์ข้อมูลกลาง เพื่อสนับสนุนการปฏิบัติงานของส่วนราชการต่าง ๆ ภายในสำนักงาน บริหารระบบเครือข่ายภายในและระบบเครือข่ายภายนอกเพื่อเผยแพร่ข้อมูลและข่าวสารต่อสาธารณะ (๒) ดำเนินการจัดทำระบบสารสนเทศทางการบริหารของสำนักงาน (๓)
sectionNo: 11
content: พัฒนาระบบห้องสมุด ให้เป็นศูนย์รวมผลงานวิชาการเพื่อประโยชน์ในการศึกษา ค้นคว้า หรือเผยแพร่ผลงานโครงการอันเนื่องมาจากพระราชดำริ (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
content: ประกาศ ณ วันที่ ๘ กันยายน พ.ศ. ๒๕๕๘ พลเอก ประยุทธ์ จันทร์โอชา นายกรัฐมนตรี
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงการแบ่งส่วนราชการและอำนาจหน้าที่ของสำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ เพื่อให้สอดคล้องกับภารกิจที่เพิ่มขึ้นและเหมาะสมกับสภาพของงานที่เปลี่ยนแปลงไป
content: อันจะทำให้การปฏิบัติภารกิจตามอำนาจหน้าที่มีประสิทธิภาพและประสิทธิผลยิ่งขึ้น จึงจำเป็นต้องออกกฎกระทรวงนี้
sectionNo: ฉบับที่ 2
content: กฎกระทรวงแบ่งส่วนราชการสำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ (ฉบับที่ ๒) พ.ศ. ๒๕๖๗
content: หมายเหตุ :- เหตุผลในการประกาศใช้กฎกระทรวงฉบับนี้ คือ
content: โดยที่เป็นการสมควรปรับปรุงหน้าที่และอำนาจของศูนย์ปฏิบัติการต่อต้านการทุจริตในสำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริให้มีหน้าที่และอำนาจบูรณาการและขับเคลื่อนแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ และการส่งเสริมคุณธรรมและจริยธรรมในส่วนราชการ
content: อันจะเป็นการเสริมสร้างความโปร่งใสในการปฏิบัติราชการ จึงจำเป็นต้องออกกฎกระทรวงนี้